त्वमादिदेवः पुरुषः...



श्लोकः 

त्वमादिदेवः पुरुषः पुराणस्त्वमस्य विश्वस्य परं निधानम् ।
वेत्तासि वेद्यं च परं च धाम त्वया ततं विश्वमनन्तरूप ॥ ३८ ॥

अयं भगवद्गीतायाः एकादशोऽध्यायस्य विश्वरूपदर्शनयोगस्य अष्टात्रिंशत्तमः(३८) श्लोकः ।

पदच्छेदः
त्वम् आदिदेवः पुरुषः पुराणः त्वम् अस्य विश्वस्य परं निधानम् वेत्ता असि वेद्यं च परं च धाम त्वया ततं विश्वम् अनन्तरूप ॥ ३८ ॥

अन्वयः
अनन्तरूप ! त्वम् आदिदेवः पुराणः पुरुषः । त्वम् अस्य विश्वस्य परं निधानं वेत्ता असि । वेद्यं च परं 	धाम च । विश्वं त्वया ततम् ।

शब्दार्थः 
अनन्तरूप = अगण्यरूप !
त्वम् आदिदेवः = त्वं प्रथमदेवः
पुराणः पुरुषः = प्राचीनः पुरुषः
अस्य = एतस्य
विश्वस्य = जगतः
परं निधानम् = प्रकृष्टम् अधिकरणम्
वेत्ता = ज्ञाता
असि = भवसि
वेद्यं च = ज्ञेयम्
परम् = प्रकृष्टम्
धाम च = पदं च
विश्वम् = जगत्
त्वया = भवता
ततम् = व्याप्तम् ।

अर्थः 
अगण्यस्वरूप ! भवान् प्रथमदेवः, प्राचीनः पुरुषः । त्वम्  एतस्य जगतः परमः आश्रयः । त्वं ज्ञाता असि ।  ज्ञेयं  च असि । प्रकृष्टं पदम् अपि असि ।  जगत्  भवता  व्याप्तम् ।

सम्बद्धसम्पर्कतन्तुः
भगवद्गीता (मूलश्लोकाः)
भगवद्गीता

 38
श्टब्स् संस्कृतसम्बद्धाः
श्रीमद्भगवद्गीतायाः श्लोकाः
सर्वे अपूर्णलेखाः
न प्राप्तः गीतासम्बद्धभाषानुबन्धः
सर्वे न प्राप्ताः भाषानुबन्धाः

सम्बद्धाः लेखाः 

 संस्कृतम्
 श्रीमद्भगवद्गीता
 शङ्कराचार्यः
 रामानुजाचार्यः